**­­­­­Postup pri podávaní žiadosti o poskytnutie dočasného ubytovania**

**zamestnancom zariadení sociálnych služieb v zriaďovateľskej pôsobnosti**

**Bratislavského samosprávneho kraja**

­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zamestnancom zariadení sociálnych služieb v zriaďovateľskej pôsobnosti Bratislavského samosprávneho kraja ponúka Bratislavský samosprávny kraj (ďalej aj ako „BSK“) pri splnení nižšie uvedených podmienok cenovo dostupné dočasné ubytovane.

Dočasné ubytovanie je možné poskytnúť v Domove sociálnych služieb a zariadenie pre seniorov Rača, v určených bytových jednotkách v objekte Zariadenia pre seniorov, Pri vinohradoch 267, Bratislava. Dočasným ubytovaním sa rozumie právo ubytovanej osoby na prechodnú dobu za dohodnutých podmienok užívať ubytovací priestor.

Bytové jednotky určené na dočasné ubytovanie zamestnancov zariadení sociálnych služieb v zriaďovateľskej pôsobnosti BSK sa v objekte Zariadenia pre seniorov, Pri vinohradoch 267, Bratislava, nachádzajú v dvoch budovách, ktoré majú 4 samostatné vchody s označením Jar, Leto, Jeseň, Zima. Počet ubytovaných všetkých osôb (prijímateľov sociálnej služby a zamestnancov) v obidvoch budovách nesmie presiahnuť kapacitu 150. Bytové jednotky pozostávajú z obývacej miestnosti, kuchyne, predsiene, WC a kúpeľne. Súčasťou bytovej jednotky je loggia. Ich podlahová plocha je v dvoch výmerách – bytová jednotka typu A má rozlohu 38,97m² a bytová jednotka typu B má rozlohu 37,11m².

1. **Členenie bytových jednotiek určených pre ubytovanie:**

|  |  |
| --- | --- |
|  | Čísla bytových jednotiek |
| 1. | Bytové jednotky určené na dočasné ubytovanie pre zamestnancov Domova sociálnych služieb a zariadenia pre seniorov Rača | 324, 325, 341, 343, 344, 345, 354 |
| 2. | Bytové jednotky určené na dočasné ubytovanie pre zamestnancov zariadení sociálnych služieb v zriaďovateľskej pôsobnosti Bratislavského samosprávneho kraja | 112, 114, 121, 131, 132, 133, 134, 142, 144, 151, 212, 213, 214, 221, 222, 223, 224, 232, 233, 235, 241, 242, 243, 244, 245, 252, 253, 254, 255, 312, 313, 314, 322, 323, 331, 332, 333, 334, 335, 351, 352, 353, 412, 415, 422, 424, 425, 431, 435, 441, 442, 444, 445, 451, 452, 453, 454, 455 |

1. **­­­­­Podmienky ubytovania**
2. Ubytovateľom je Domov sociálnych služieb a zariadenie pre seniorov Rača, Pri vinohradoch 267, 831 06 Bratislava.
3. Bytové jednotky číslo 324, 325, 341, 343, 344, 345, 354 sú vyčlenené pre dočasné ubytovanie zamestnancov Domova sociálnych služieb a zariadenia pre seniorov Rača (viď vyššie bod I.1.)
4. Bytové jednotky číslo 112, 114, 121, 131, 132, 133, 134, 142, 144, 151, 212, 213, 214, 221, 222, 223, 224, 232, 233, 235, 241, 242, 243, 244, 245, 252, 253, 254, 255, 312, 313, 314, 322, 323, 331, 332, 333, 334, 335, 351, 352, 353, 412, 415, 422, 424, 425, 431, 435, 441, 442, 444, 445, 451, 452, 453, 454, 455 sú vyčlenené pre zamestnancov všetkých zariadení sociálnych služieb v zriaďovateľskej pôsobnosti BSK, vrátane zamestnancov Domova sociálnych služieb a zariadenia pre seniorov Rača (viď vyššie bod I.2.). Zoznam zariadení sociálnych služieb v zriaďovateľskej pôsobnosti BSK je uvedený v bode IV.
5. Na dočasné ubytovanie nemá zamestnanec zariadenia sociálnych služieb v zriaďovateľskej pôsobnosti BSK žiadny právny nárok.
6. Ubytovanie sa poskytuje ubytovanej osobe na dobu určitú iba počas trvania pracovného pomeru v zariadení sociálnych služieb v zriaďovateľskej pôsobnosti BSK. V prípade ukončenia pracovného pomeru ubytovanej osoby, zamestnávateľ v zriaďovacej pôsobnosti BSK bezodkladne nahlási ubytovateľovi ukončenie pracovného pomeru s príslušným zamestnancom. Ubytovaná osoba sa v tomto prípade musí vysťahovať a odovzdať bytovú jednotku najneskôr v posledný deň ukončenia pracovného pomeru.
7. Zamestnanec zariadenia sociálnych služieb v zriaďovateľskej pôsobnosti BSK (ďalej aj ako „ubytovaná osoba“) je oprávnený priestor bytovej jednotky užívať sám, bez ďalšej ubytovanej osoby. Uvedená možnosť nevylučuje, aby po vzájomnej dohode ubytovaná osoba zdieľala bytovú jednotku s iným zamestnancom zariadenia sociálnych služieb v zriaďovateľskej pôsobnosti BSK. Ubytovaná osoba zároveň môže požiadať o ubytovanie svojho nezaopatreného dieťaťa (najdlhšie však do dovŕšenia 25 rokov veku, pokiaľ sa sústavne pripravuje na povolanie štúdiom) pri dodržaní maximálneho počtu troch ubytovaných osôb v jednej bytovej jednotke. V prípade ubytovania nezaopatreného dieťaťa ubytovaná osoba doloží každý rok potvrdenie o návšteve školy.
8. Ubytovaná osoba nemá po skončení dočasného ubytovania nárok na iné (náhradné) ubytovanie, a to bez ohľadu na skutočnosť, akým spôsobom sa dočasné ubytovanie skončilo.
9. Ubytovanej osobe nevzniká nárok na prihlásenie trvalého alebo prechodného pobytu na adrese poskytnutého dočasného ubytovania.
10. V bytových jednotkách sa nesmú zdržiavať zvieratá.
11. Dočasné ubytovanie sa neposkytuje zamestnancovi, ktorý je vlastníkom/spoluvlastníkom bytu alebo rodinného domu na území mesta Bratislavy alebo na území mesta Bratislavy má trvalý pobyt. Komisia v odôvodnených závažných prípadoch môže rozhodnúť, že podmienka trvalého pobytu na území mesta Bratislavy nemusí byť splnená. Odbor sociálnych vecí a Domov sociálnych služieb a zariadenie pre seniorov Rača (ďalej aj ako „ubytovateľ“) je oprávnený preveriť skutočnosti uvedené v čestnom prehlásení porovnaním údajov na katastrálnom portály Úradu geodézie, kartografie a katastra Slovenskej republiky www.katasterportal.sk.
12. **Postup pri podávaní žiadosti o poskytnutie dočasného ubytovania**

1. Oprávnení žiadatelia podávajú písomnú žiadosť o poskytnutie dočasného ubytovania na tlačive „Žiadosť o poskytnutie dočasného ubytovania„ (ďalej len „Žiadosť“) zverejnenom na webovom sídle BSK [www.bratislavskykraj.sk](http://www.bratislavskykraj.sk), v časti „Sociálne služby“ [po kliknutí SEM](https://bratislavskykraj.sk/wp-content/uploads/2021/05/ziadost-o-docasne-ubytovanie.pdf).
2. Vyplnenú a podpísanú Žiadosť žiadateľ o dočasné ubytovanie podáva **poštou na adresu:**

Úrad Bratislavského samosprávneho kraja

Odbor sociálnych vecí

Sabinovská 16

P.O.BOX 106

820 05 Bratislava 25,

**alebo osobne** do Podateľne Úradu BSK počas úradných hodín:

|  |  |  |
| --- | --- | --- |
| Pondelok | 8:00-12:00 | 13:00-15:30 |
| Utorok | 8:00-12:00 | 13:00-15:30 |
| Streda | 8:00-12:00 | 13:00-15:30 |
| Štvrtok | 8:00-12:00 | 13:00-15:30 |
| Piatok | 8:00-12:00 |  |

1. Žiadosť je po doručení na Úrad BSK zaradená do evidencie v súlade s Registratúrnym poriadkom v podmienkach Bratislavského samosprávneho kraja.
2. V prípade, že Žiadosť nespĺňa predpísané náležitosti, je žiadateľ odborom sociálnych vecí Úradu BSK vyzvaný k jej doplneniu. Ak žiadateľ v stanovenom termíne Žiadosť nedoplní, nebude sa na jeho Žiadosť prihliadať.
3. Ak Žiadosť obsahuje všetky predpísané náležitosti, je zapísaná do „Zoznamu uchádzačov o dočasné ubytovanie“ (ďalej len „Zoznam“). Zoznam je vedený podľa dátumu doručenia kompletnej Žiadosti.
4. Žiadateľ, ktorý bol odborom sociálnych vecí Úradu BSK vyzvaný k doplneniu Žiadosti, je zaradený do Zoznamu dňom doručenia Žiadosti so všetkými predpísanými náležitosťami.
5. Ak dôjde k zmene alebo zániku podmienok, na základe ktorých bol žiadateľ do Zoznamu zaradený, jeho Žiadosť je zo Zoznamu vyradená.
6. Voľné ubytovacie jednotky sú žiadateľom prideľované podľa dátumu doručenia kompletnej Žiadosti a v súlade s členením ubytovacích jednotiek uvedených v  bode II.2. a II.3..
7. Žiadateľ alebo ubytovaný zamestnanec má oznamovaciu povinnosť do 8 kalendárnych dní oznámiť všetky nové skutočnosti ako aj zmeny skutočností, ktoré majú vplyv na jeho zaradenie do zoznamu žiadateľov alebo majú vplyv na ďalšie poskytovanie ubytovania.
8. O poskytnutí dočasného ubytovania a splnení všetkých kritérií pre poskytnutie dočasného ubytovania žiadateľovi rozhoduje komisia, v zložení: zástupca odboru sociálnych vecí Úradu BSK, zástupca Domova sociálnych služieb a zariadenia pre seniorov Rača a zástupca zamestnávateľa žiadateľa o dočasné ubytovanie. Ak je žiadateľ zamestnancom Domova sociálnych služieb a zariadenia pre seniorov Rača, členom komisie bude aj priamy nadriadený tohoto zamestnanca. V prípade, ak je žiadateľ zamestnancom Domova sociálnych služieb a zariadenia pre seniorov Rača a jeho priamym nadriadeným je riaditeľ Domova sociálnych služieb a zariadenia pre seniorov Rača, členmi komisie budú dvaja zástupcovia odboru sociálnych vecí Úradu BSK.
9. Z rokovania o pridelení dočasného ubytovania žiadateľovi sa zhotovuje zápisnica. V zápisnici každý prítomný člen komisie svojim podpisom potvrdí, že žiadateľ o poskytnutie dočasného ubytovania spĺňa všetky podmienky na uzatvorenie zmluvy a potvrdí súhlas/nesúhlas s poskytnutím dočasného ubytovania žiadateľovi.
10. Zápisnica sa vyhotovuje v dvoch rovnopisoch. Jeden rovnopis obdrží odbor sociálnych vecí Úradu BSK a jeden rovnopis zápisnice spolu s kópiou Žiadosti obdrží ubytovateľ. Závery komisie sú pre ubytovateľa záväzné.
11. Uzatvorenie zmluvy o dočasnom ubytovaní zamestnanca je v kompetencii ubytovateľa, pričom ubytovateľ kontaktuje žiadateľa za účelom dohodnutia všetkých náležitostí potrebných pre uzatvorenie zmluvy o dočasnom pridelení ubytovania.
12. Cenník za dočasné ubytovanie je oprávnený vydať, meniť a dopĺňať riaditeľ Domova sociálnych služieb a zariadenia pre seniorov Rača po odsúhlasení riaditeľom odboru sociálnych vecí Úradu BSK.
13. Cenník za dočasné ubytovanie je ubytovateľ povinný zverejniť na svojom webovom sídle.

 **IV. Zoznam zariadení sociálnych služieb v zriaďovateľskej pôsobnosti BSK.**

1. Zariadenie sociálnych služieb ROSA, Dúbravská cesta 1, 845 29 Bratislava
2. GAUDEAMUS – zariadenie komunitnej rehabilitácie, Mokrohájska cesta 3, 845 12 Bratislava
3. Domov sociálnych služieb Rozsutec, Furmanská 4, 841 03 Bratislava
4. Centrum sociálnych služieb Pod Karpatmi, Hrnčiarska 37, 902 01 Pezinok
5. Domov sociálnych služieb pre dospelých, SNP 38, 900 84 Báhoň
6. Domov sociálnych služieb pre deti a dospelých INTEGRA, Tylova 21, 831 04 Bratislava
7. Centrum sociálnych služieb Sibírka, Sibírska 69, 831 02 Bratislava
8. Domov sociálnych služieb pre deti a dospelých, Javorinská 7 a, 811 03 Bratislava
9. Domov sociálnych služieb pre deti a dospelých KAMPINO, Haanova 36 – 38, 851 04 Bratislava
10. Centrum sociálnych služieb prof. Karola Matulaya pre deti a dospelých, Lipského 13, 841 01 Bratislava
11. Domov sociálnych služieb a zariadenie pre seniorov Rača, Pri vinohradoch 267, 831 06 Bratislava
12. Domov sociálnych služieb a zariadenie podporovaného bývania MEREMA, Pri starom mlyne 1, 900 01 Modra
13. Domov sociálnych služieb a zariadenie pre seniorov Kaštieľ, Hlavná 13, 900 31 Stupava
14. Zariadenie sociálnych služieb Pod hradom, Plavecké Podhradie 19, 906 36 Plavecké Podhradie